cyanic-selkie/wikianc huggingface dataset:
Ντέρμπι Ανόρθωση-Νέα Σαλαμίνα (ποδόσφαιρο)
Στατιστικά ανά στάδιο
Στους πίνακες που ακολουθούν παρουσιάζονται τα στατιστικά των αγώνων των δύο ομάδων ανά διοργάνωση ανά στάδιο διεξαγωγής των αγώνων.
Συνολικά
Με γηπεδούχο την Ανόρθωση
Ο πίνακας που ακολουθεί παρουσιάζει τα στατιστικά των αγώνων των δύο ομάδων ανά διοργάνωση ανά στάδιο διεξαγωγής του αγώνα με γηπεδούχο την Ανόρθωση.
Με γηπεδούχο τη Νέα Σαλαμίνα
Ο πίνακας που ακολουθεί παρουσιάζει τα στατιστικά των αγώνων των δύο ομάδων ανά διοργάνωση ανά στάδιο διεξαγωγής του αγώνα με γηπεδούχο τη Νέα Σαλαμίνα.
Συχνότητα αποτελεσμάτων
Αναλυτικά
Ο πίνακας που ακολουθεί παρουσιάζει τη συχνότητα των αποτελεσμάτων των αγώνων των δύο ομάδων λαμβάνοντας υπόψη τη γηπεδούχο ομάδα.
Ποδοσφαιριστές που αγωνίστηκαν και με τις δύο ομάδες
Ο πίνακας που ακολουθεί παρουσιάζει ποδοσφαιριστές που αγωνίστηκαν και στις δύο ομάδες.
Βιβλιογραφία
Κατηγορία:Ποδοσφαιρικά παιχνίδια κυπριακών ομάδων Κατηγορία:Νέα Σαλαμίνα Αμμοχώστου (ποδόσφαιρο ανδρών) Κατηγορία:Ανόρθωση Αμμοχώστου (ποδόσφαιρο) Κατηγορία:Ποδοσφαιρικά ντέρμπι
Κενταυρόπολη
Η Κενταυρόπολη ήταν μεσαιωνικός, βυζαντινός, οικισμός στην Θεσσαλία, από ορισμένους συγγραφείς ταυτίζεται με το σημερινό Κάστρο Σκήτης στο χωριό Σκήτη Λάρισας χωρίς να έχει αποδεικτή αυτό. Κατά άλλους ταυτίζεται με το Κάστρο Βελίκας.
Παραπομπές
Κατηγορία:Πόλεις της Βυζαντινής Αυτοκρατορίας Κατηγορία:Νομός Λάρισας
Μεσοβούνι Θεσπρωτίας
Το Μεσοβούνι είναι ελληνικό χωριό στο νομό Θεσπρωτίας, στην άλλοτε επαρχία Μαργαριτίου. Βρίσκεται νοτοανατολικά της Ηγουμενίτσας και β΄ορειοανατολικά από το Μαργαρίτιο. Σύμφωνα με την τελευταία διοικητική διαίρεση (Σχέδιο Καλλικράτης) αποτελεί τοπική κοινότητα της δημοτικής ενότητας Μαργαριτίου του Δήμου Ηγουμενίτσας. Ο πληθυσμός του το 2001 αριθμούσε 207 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Δημήτριο.
Πηγές
Κατηγορία:Χωριά του νομού Θεσπρωτίας
Εμμανουήλ Βασιλείου
Ο Εμμανουήλ Βασιλείου, γνωστός και με το ψευδώνυμο καπετάν Μανώλης, ήταν Μακεδονομάχος οπλαρχηγός από τα Άνω Πορόια Σερρών.
Βιογραφικά στοιχεία
Ο Εμμανουήλ Βασιλείου γεννήθηκε στα τέλη του 19ου αιώνα στα Άνω Πορόια Σερρών. Ανέλαβε ένοπλη δράση από πολύ νωρίς (πριν από το 1904) κατά των Βουλγάρων κομιτατζήδων που δρούσαν στις περιοχές Πετριτσίου, Κερκίνης και Σιντικής. Συγκρότησε αντάρτικο σώμα του οποίου τέθηκε επικεφαλής. Αποτέλεσε το σημαντικότερο προστάτη των Ελληνικών πληθυσμών της περιοχής μαζί με το σώμα του οπλαρχηγού Γεώργιου Κωνσταντίνου ή "καπετάν Τζάμη". Τελικά, δεν κατέστη δυνατή η συνεργασία του καπετάν Μανώλη με τον Γ. Κωνσταντίνου, λόγω των διαφορετικών αντιλήψεων των δύο ανδρών. Η έλλειψη συνεργασίας των δύο αρχηγών περιόρισε τις δυνατότητες της Ελληνικής Άμυνας στην περιοχή και έτσι δεν επιτεύχθηκε ο στόχος της απώθησης των Βουλγάρων κομιτατζήδων.
Αναφορές
Κατηγορία:Μακεδονομάχοι Κατηγορία:Ιστορία των Σερρών
Τσάδα
Η Τσάδα είναι κοινότητα της επαρχίας Πάφου στην Κύπρο.
Γεωγραφία & Γεωλογία
Η κοινότητα είναι κτισμένη σε μέσο υψόμετρο 600 μέτρων. Η κοινότητα βρίσκεται, σε μια απόσταση περίπου 10km από την πόλη της Πάφου. Έχει περίπου 1000 κατοίκους, ντόπιους και αλλοδαπούς. Η Τσάδα συνορεύει στα βορειοανατολικά με τα χωριά Καλλέπεια, (3,5 χλμ) Λετύμπου, (6 χλμ) και Πολέμι (8 χλμ.) Συνδέεται επίσης στα δυτικά με τον κύριο δρόμο Πάφου-Πόλης, από τον οποίο απέχει μόλις 1 χιλιόμετρο. Στα νότια συνδέεται, με το χωριό Άρμου (6 χλμ). Στα νοτιοδυτικά συνδέεται με την Τάλα και το μοναστήρι του Αγίου Νεοφύτου.
Από γεωλογικής απόψεως, στη διοικητική έκταση του χωριού κυριαρχούν οι αποθέσεις του σχηματισμού Πάχνας (εναλλασσόμενες στρώσεις κρητίδων, μαργών και ψαμμιτών) και οι αποθέσεις του σχηματισμού Λευκάρων (κρητίδες, μάργες και κερατόλιθοι). Πάνω στα πετρώματα αυτά αναπτύχθηκαν ασβεστούχα εδάφη.
Κλίμα
Το κλίμα της Τσάδας είναι Μεσογειακό. Λόγω του υψομέτρου της, η Τσάδα διακατέχεται από ένα σχετικά ήπιο κλίμα. Αρκετά ψυχρή το Χειμώνα και όχι υπερβολικά ζεστή το καλοκαίρι. Οι θερμοκρασίες των χειμώνα μερικές φορές πέφτουν κάτω από το μηδέν. Το καλοκαίρι είναι ζεστή με τις θερμοκρασίες σε κάποιες περιπτώσεις να ξεπερνούν τους 33 βαθμούς Κελσίου. Ο πιο ζεστός μήνας είναι ο Ιούλιος και ο πιο ψυχρός είναι ο Ιανουάριος. Λόγω της αυξησης της θερμοκρασίας το καλοκαίρι υπάρχουν πυρκαγιές. Η μέγιστη ημερήσια ταχύτητα του ανέμου κυμενεται από 4 Bf έως 5 Bf.
Βροχόπτωση
Το καλοκαίρι βρέχει σχετικά σπάνια αλλά το χειμώνα βρέχει συχνά. Η Τσάδα δέχεται μια μέση ετήσια βροχόπτωση περί τα 610 χιλιοστόμετρα.
Χιονόπτωση
Κάθε χρόνο υπάρχει χιονόπτωση στην Τσάδα. Συνήθως αυτή προκαλεί κάποια προβλήματα στο οδικό δίκτυο.
Απασχόληση κατοίκων
Η καλλιέργεια δημητριακών αλλά κυρίως η κτηνοτροφία αιγοπροβάτων ήταν οι κύριες ασχολίες των κατοίκων της Τσάδας μέχρι τα μέσα του 20ου αιώνα. Η αμπελοκαλλιέργεια υπήρξε από τα παλαιά χρόνια η κύρια απασχόληση και η βασική πηγή εισοδήματος για τους περισσότερους κατοίκους της κοινότητας ￼    και εντάθηκε συστηματικά την δεκαετία του 1960 με μαζική φύτευση αμπελιών, ώστε να αποτελεί την κύρια απασχόληση και βασική πηγή εισοδήματος, για τους περισσότερους κατοίκους της κοινότητας. Εκτός από τα αμπέλια, στην περιοχή καλλιεργούνται τα σιτηρά, τα νομευτικά φυτά, οι χαρουπιές, οι ελιές, οι καρυδιές, οι αμυγδαλιές, λίγα φρουτόδεντρα, (μηλιές, αχλαδιές και πορτοκαλιές) και ελάχιστα λαχανικά και όσπρια.
Ονομασία
Για την ονομασία του χωριού, δεν υπάρχει έγκυρη πληροφόρηση. Διάφορες είναι οι εκδοχές που λέγονται από τους κατοίκους. Ωστόσο, η επικρατέστερη και αυτή που λέγεται από τις πιο παλιές γενιές, είναι ότι κατά την περίοδο της Τουρκοκρατίας το χωριό που βρισκόταν τότε χτισμένο, στις πιο χαμηλές περιοχές (περιοχή Κουρκάς), δεχόταν αρκετές παρενοχλήσεις από τους Τούρκους. Για το λόγο αυτό, οι κάτοικοι αποφάσισαν να μετακινήσουν το χωριό «Τσά – δα» όπως έλεγαν τότε, δηλαδή λίγο πιο πέρα, έτσι και έμεινε η σημερινή ονομασία του χωριού, Τσάδα. Κατά άλλους, η ονομασία του χωριού θεωρείται ότι είναι φυτώνυμη, από το φυτό αβρόσσ’ιλλα (είδος ασφόδελου) που έχει ψηλό και λεπτό ανθοφόρο καυλό, που λέγεται βίτσα (σσ. λεπτό κι ευλύγιστο ραβδί), απ’ όπου τελικά η ονομασία του χωριού Βιτσάδα, όπως, κατ’ αποκοπή, και του χωριού Τσάδα. Ωστόσο η ερμηνεία αυτή φαίνεται να είναι αρκετά παρατραβηγμένη. Ίσως όμως, να προήλθε από το όνομα κάποιου πρώτου οικιστή, ίσως ακόμη η ονομασία να είναι αλλοιωμένη, χωρίς να γνωρίζουμε την αρχική. Κορφή στα δυτικά του χωριού, ονομάζεται Τσιάρτα, και ίσως ετυμολογικά να συνδέεται με την ονομασία του χωριού.
Η προφορική τοπική παράδοση όμως λέει ότι, η ονομασία της Τσάδας πρέπει να προέρχεται από παλαιότερη μετακίνηση του πληθυσμού του χωριού. Συγκεκριμένα, ο παλαιότερος οικισμός της Κουρίας (στην τοποθεσία Κουρκά) μαστιζόταν από επιδρομές των Σαρακηνών. Σε μια τέτοια επιδρομή, όσοι κάτοικοι μπορούσαν να τρέξουν για να σωθούν πήραν τα υψώματα, ενώ οι γεροντότεροι κρύφτηκαν σε μια κοντινή βαθειά χαράδρα (το Δήμμαν), όπου ήταν και η πηγή του νερού. Οι Σαρακηνοί δεν άργησαν να εντοπίσουν τους κρυμμένους κατοίκους που τους έδεσαν και τους έφεραν πίσω στο χωριό όπου και τους έσφαξαν. Η παράδοση αναφέρει ότι "στο δήμμαν εδήσαν τους τζιαι στην Κουρκάν (Κουρία) εκουρκάσαν (έσφαξαν/έκοψαν) τους". Όσοι γλύτωσαν από την επιδρομή περιφέρονταν στα κοντινά υψώματα αναζητώντας ασφαλέστερο μέρος να κατοικήσουν. Ένα μέρος από όπου θα μπορούσαν να έχουν έγκαιρη προειδοποίηση για μια ενδεχόμενη νέα επιδρομή. Ψάχνοντας για το κατάλληλο μέρος έλεγαν το γνωστό "τσα δα πάρα πάνω, τσα δα πάρα πάνω", δηλαδή λίγο πιο εδώ, πιο πάνω, λίγο πιο εδώ, πιο πάνω, από όπου τελικά προήλθε η ονομασία του χωριού. Ενισχυτικό αυτής της προφορικής μαρτυρίας είναι οι ονομασίες δύο υψωμάτων αριστερά και δεξιά του χωριού, όπως βλέπει κάποιος προς τη θάλασσα, που ονομάζονται Βίκλα (αριστερά) και Βικλί (δεξιά). Τα ονόματα των υψωμάτων, που δείχνουν τη χρήση τους σαν παρατηρητήρια για τις επιδρομές, συγγενεύουν με το ρήμα βιγλίζω (παρατηρώ από ψηλά). Η παράδοση συνεχίζει με την αναφορά ότι όντως, τα υψώματα χρησιμοποιήθηκαν σαν παρατηρητήρια σε επόμενη επιδρομή. Οι κάτοικοι ειδοποιημένοι έγκαιρα κατέφυγαν σε σπηλιά, που βρίσκεται πολύ κοντά στο χωριό και κάτω από τον παλιό δρόμο Τσάδας Κοίλης, στο σημείο όπου το 1971-1972 έγινε ένα κόψιμο στο βουνό για να περνά ο νέος δρόμος που οδηγεί στην Πόλη της Χρυσοχούς. Από τότε ο δρόμος για την Κοίλη άλλαξε και αρχίζει αμέσως πριν από αυτό το κόψιμο. Η είσοδος της σπηλιάς που φαινόταν ακόμα κάτω από μια χαρουπιά μέχρι τις αρχές της δεκαετίας του 1960, βρίσκεται ανάμεσα στην αρχή του νέου δρόμου προς την Κοίλη και στον παλαιότερο δρόμο που υπάρχει ακόμα λίγο πιο ψηλά, κάνοντας μια απότομη στροφή προς τα δεξιά, ακριβώς πριν το κόψιμο στο βουνό. Σύμφωνα πάντοτε με την παράδοση, οι κάτοικοι στη βιασύνη τους να ξεφύγουν από την επιδρομή των Σαρακηνών άφησαν πίσω ξεχασμένο τον τυφλό Βιολάρη του χωριού (μάλλον για λυράρη επρόκειτο), που τον βρήκαν οι Σαρακηνοί και τον έσερναν μαζί τους με το ζόρι για να τους διασκεδάζει παίζοντας το βιολί/τη λύρα του, ενώ έψαχναν να βρουν τους κρυμμένους κατοίκους. Ο τυφλός μουσικός, σε κάποια φάση που οι Σαρακηνοί πλησίαζαν τη σπηλιά άκουσε ένα μωρό να κλαίει και για να προειδοποιήσει τη μάνα του να το κάμει να σιωπήσει, ώστε να μην προδοθούν, είπε το περίφημο «για δώσ' του κόρη το βυζίν, για βάρ' (βάλ') το κάτσε πάνω». Οι Σαρακηνοί κάτι υποψιάστηκαν μεν αλλά δεν είχαν την οξεία ακοή του μουσικού και του ζητούσαν εξηγήσεις τι σήμαιναν αυτά τα λόγια. Αυτός απάντησε ότι ήταν απλά τα λόγια του τραγουδιού. Είναι άγνωστο αν ο μουσικός επέζησε της περιπέτειας, όμως οι Τσαδιώτες γλύτωσαν.
Αξιοθέατα
Στην Κοινότητα Τσάδας υπάρχουν, η Εκκλησία της Παναγίας Χρυσελεούσας, το μοναστήρι του Σταυρού της Μίθθης και τα ξωκλήσια της Αγίας Μαρίνας, των Αγίων Κων/νου και Ελένης, καθώς επίσης και το Αγίασμα της Αγίας Ελένης. Στον οικισμό ο επισκέπτης μπορεί να επισκεφτεί επίσης τις παλιές πετρόχτιστες βρύσες του χωριού  (Γερόλακκος, Ροδκιόν και Πηάθκια -Πηγάδια), όπως και την κεντρική εκκλησία του χωριού, Παναγία Χρυσελεούσα, με τη θαυματουργή εικόνα. Στον οικισμό μπορείτε επίσης να επισκεφτείτε το Μουσείο που αποτελεί και την πατρική οικεία του Ευαγόρα Παλληκαρίδη, στο οποίο υπάρχει ξεναγός, αλλά και το τοπικό πετρόχτιστο οινοποιείο.
Προσωπικότητες
Από τη Τσάδα καταγόταν ο ήρωας του ένοπλου απελευθερωτικού αγώνα του 1955-59 Ευαγόρας Παλληκαρίδης.
Παραπομπές
Κατηγορία:Κοινότητες της Επαρχίας Πάφου
Επωβελία
Η Επωβελία που ετυμολογείται από τον οβολό σύμφωνα με το Αττικό δίκαιο επιβαλόταν ως πρόστιμο όταν εξεταζόταν ένσταση παραγραφής στον ηττημένο από την απόφαση επί της ενστάσεως και ήταν ίσο με το ένα έκτο του επιδικαζομένου ποσού στον νικητή διάδικο.
Παραπομπές
Κατηγορία:Αττικό Δίκαιο
Κλειστό (αποσαφήνιση)
Με το όνομα Κλειστό είναι γνωστοί στην Ελλάδα οι παρακάτω οικισμοί:
καθώς και ο ιστορικός οικισμός Κλειστό Κιλκίς που έχει καταργηθεί
Κατηγορία:Αποσαφηνίσεις ελληνικών τοπωνυμίων
Ιέρων Α΄ ο Συρακούσιος
Ο Ιέρων Α΄ ο Συρακούσιος (πέθανε το 466 π.Χ.) ήταν Τύραννος της Τζέλα (485 π.Χ. - 478 π.Χ.) και Τύραννος των Συρακουσών (478 π.Χ. - 466 π.Χ.). Ο Ιέρων Α΄ ήταν δευτερότοκος γιος του Δεινομένη από την Γέλα, αδελφός και διάδοχος του πρωτότοκου Γέλωνα.
Βιογραφία
Πολέμησε σε αρκετές μάχες στο πλευρό του μεγαλύτερου αδελφού του Γέλωνα και όταν αυτός έγινε τύραννος των Συρακουσών, του ανέθεσε την διακυβέρνηση της Γέλας. Λίγο πριν το θάνατό του, το 478 π.Χ., ο Γέλων τον όρισε ως διάδοχό του σε όλη την επικράτειά του. Ο τρίτος αδελφός Πολύζηλος, ο οποίος είχε αναλάβει κυβερνήτης της Γέλας, αντιτάχθηκε στην εξουσία του Ιέρωνα και κατέφυγε στον τύραννο του Ακράγαντα Θήρωνα, ενώ και άλλες σικελικές πόλεις αναμείχθηκαν στην έριδα αυτή. Η σύγκρουση φαινόταν αναπόφευκτη αλλά με την παρέμβαση του ποιητή Σιμωνίδη οι δύο μερίδες συμφιλιώθηκαν (477). Την ίδια χρονιά ο Ιέρων έστειλε αποτελεσματική βοήθεια στους Επιζεφυρίους Λοκρούς της Κάτω Ιταλίας, που δέχονταν επίθεση από τον τύραννο του Ρηγίου Αναξίλα.
Για να εξασφαλίσει την εξουσία του, ο Ιέρων μετέφερε το 476 τους κατοίκους της Νάξου και της Κατάνηςστους Λεοντίνους, μετονόμασε την Κατάνη σε Αίτνα και εγκατέστησε σ’ αυτήν 5.000 Συρακουσίους και 5.000 Πελοποννήσιους μισθοφόρους, αναθέτοντας την διακυβέρνησή της στον γιο του Δεινομένη με δωρικούς θεσμούς. Τότε επίσης πήρε τον τίτλο του βασιλιά. Το 474 ήρθε σε επικουρία των κατοίκων της Κύμης της Ιταλίας, νίκησε τους Ετρούσκους σε ναυμαχία και κατέλυσε οριστικά την θαλασσοκρατία τους. Για τη νίκη του αυτή αφιέρωσε ετρουσκικό κράνος στην Ολυμπία με αναθηματική επιγραφή πάνω του. Λίγο αργότερα νίκησε και εκθρόνισε τον Θρασυδαίο, γιο και διάδοχο του τυράννου του Ακράγαντα Θήρωνα.
Κατά τη διάρκεια της διακυβέρνησής του οι Συρακούσες γνώρισαν μεγάλη ακμή. Τον πλούτο του φανερώνουν τα πολλά ωραιότατα νομίσματα, που κόπηκαν επί της βασιλείας του. Υποστήριξε τους ποιητές, τους μουσικούς και γενικά τους καλλιτέχνες. Στην αυλή του προσκλήθηκαν και διέμειναν πολλοί λαμπροί άνδρες της εποχής, όπως ο Σιμωνίδης, ο Ξενοφάνης, ο Επίχαρμος, ο Αισχύλος (που έγραψε το -μη σωζόμενο- δράμα «Αιτναίαι» για τους εορτασμούς των αλλαγών στην Κατάνη), ο Πίνδαρος, ο Βακχυλίδης και άλλοι, ενώ γύρω στο 470 π.Χ. πιθανόν να φιλοξένησε τον εξόριστο από την Αθήνα, Θεμιστοκλή.
Πέθανε στην Κατάνη το 467 π.Χ. μετά από βασιλεία δώδεκα περίπου ετών και τιμήθηκε εκεί σαν να ήταν ο οικιστής της πόλης. Τον διαδέχτηκε ο αδελφός του Θρασύβουλος ο Συρακούσιος για ένα μόνο χρόνο. Ο τάφος όμως του Ιέρωνα στην Κατάνη καταστράφηκε από τους παλαιούς κατοίκους της πόλης, όταν αυτοί επέστρεψαν από την εξορία και έδιωξαν τους εποίκους του Ιέρωνα.
Για τον Ιέρωνα ο Πίνδαρος συνέθεσε: Αναφορά στον Ιέρωνα έχουν και ο ΣΤ΄ Ολυμπιονίκης ύμνος και οι Α΄ και Θ΄ Νεμεονίκες ύμνοι, αφιερωμένοι σε άλλους Συρακούσιους νικητές.
Υπ’ όψιν ότι νίκη σε ιπποδρομία ή σε αρματοδρομία δεν σήμαινε, ότι ο νικητής ίππευε ο ίδιος ή ότι οδηγούσε το άρμα, αλλά ότι πρώτευσαν τα άλογα του ιπποτροφείου του. Εξαίρεση ενδεχομένως αποτελεί ο Β΄ Πυθιονίκης
Ο Βακχυλίδης συνέθεσε τον τρίτο, τέταρτο και πέμπτο επίνικους ύμνους του για τον Ιέρωνα.
Ύστερα από τον θάνατο του Ιέρωνα, ο γιος του Δεινοκράτης έστησε στην Ολυμπία μνημείο για τις νίκες του πατέρα του με σχετικό επίγραμμα.
Ο Ξενοφών έγραψε το έργο Ιέρων ή τυραννικός, ένα διάλογο μεταξύ Σιμωνίδη και Ιέρωνα για τα αδιέξοδα και τις ανασφάλειες των τυράννων.
Βιβλιογραφία
Κατηγορία:Αρχαίοι Έλληνες Ολυμπιονίκες Κατηγορία:Σικελοί τύραννοι Κατηγορία:Αρχαίοι Συρακούσιοι Κατηγορία:Αρχαίοι ολυμπιονίκες του κέλη‎ Κατηγορία:Αρχαίοι ολυμπιονίκες του τέθριππου‎ Κατηγορία:Αρχαίοι Συρακούσιοι ολυμπιονίκες Κατηγορία:Αρχαίοι ολυμπιονίκες (5ος αιώνας π.Χ.)
Ακρίδα
thumb|Τα έξι στάδια ανάπτυξης της ακρίδας, από τη νύμφη ως το τέλειο έντομο με ανεπτυγμένες φτερούγες. (στο είδος Melanoplus sanguinipes) Ο όρος ακρίδα (στον ενικό) χρησιμοποιείται υπό τη στενή βιολογική έννοια μόνο για όλα τα είδη του γένους ακρίδα (Acrida). Το γένος ακρίδα εκπροσωπείται στην Ευρώπη με τέσσερα είδη. Από αυτά συναντούμε μόνο το είδος Acrida ungarica (ακρίδα της Ουγγαρίας) στην Ελλάδα, και την Acrida turrita μόνο στην Κρήτη, αλλά όχι ενδημικά.
Επίσης βιολογικά σωστά λέμε ακρίδες (στον πληθυντικό) όλα τα έντομα της οικογένεια Acrididae. Με την ευρεία έννοια μπορούμε και να ονομάζουμε όλα τα είδη των καιλίφερων (Caelifera, υποτάξη των ορθοπτέρων με κοντές κεραίες) ακρίδες. Τότε τα καιλίφερα (κοιλοφόρα) είναι συνώνυμα με τις «ακρίδες με την ευρεία έννοια». Ο μη ειδικός μπορεί να πει ακρίδα και άλλα ορθόπτερα, που μοιάζουν με ακρίδα. Αυτά κατατάσσονται στα ξιφοφόρα (Ensifera, ορθόπτερα με μακριές κεραίες).
Η διαφορά στις υποτάξεις είναι ότι τα Ξιφοφόρα έχουν λεπτές και πολύ μακριές κεραίες, σε αντίθεση με τις κοντόχοντρες των Κοιλοφόρων. Επίσης, τα Κοιλοφόρα παράγουν ήχο όταν τρίβουν τα πίσω τους πόδια με τις άκρες των εμπρόσθιων φτερούγων τους, ενώ τα Ξιφοφόρα κάνουν τριγμό τρίβοντας τις δύο μπροστινές τους φτερούγες. Μια απαρίθμηση περισσότερων διαφορών γίνεται στο λήμμα ξιφοφόρα.
Τα ημερόβια έντομα έχουν τη δυνατότητα να κάνουν μεγάλα πηδήματα (πηδητικά έντομα). Επίσης, ένα μέρος των ειδών έχει πολύ ανεπτυγμένα όργανα ακοής. Τα θηλυκά είναι συνήθως μεγαλύτερα από τα αρσενικά. Πολλαπλασιάζονται με αυγά και έχουν συνήθως χρώμα πράσινο ή καστανό.
Τα είδη που αλλάζουν το χρώμα τους και τη συμπεριφορά τους και εμφανίζονται κατά σμήνη λέγονται στα αγγλικά locusts. Αυτά ζουν σε μία πρώτη φάση μοναχικά, μετά αλλάζουν χρώμα και ζουν ομαδικά, πετώντας σε μεγάλα σμήνη. Τα συναντούμε σε όλες τις θερμές περιοχές του πλανήτη. Τα αφρικανικά είδη πολλές φορές εισβάλλουν στην Ευρώπη. Προκαλούν μεγάλες καταστροφές στις καλλιέργειες.
Σύμφωνα με πρόσφατες έρευνες (Κέβαν 1982, Γκύντερ, 1980, 1992 και Όττε 1994-1995) υπάρχουν περισσότερα από 2.400 γένη των Κοιλοφόρων και περίπου 11.000 επιβεβαιωμένα είδη ακρίδας. Πολλά είδη δεν έχουν ακόμα περιγραφεί.
Περιγραφή
Τα ζώα αυτά έχουν παχύ και πλατύ σώμα, με μεγάλο κεφάλι. Εκεί φέρουν δύο κεραίες, οι οποίες είναι συνήθως σχεδόν μικρότερες σε ύψος από το σώμα τους. Στα πλάγια έχουν δυο μεγάλα σύνθετα μάτια και επίσης μασητικά όργανα με ισχυρά σαγόνια. Με αυτά μπορούν να δαγκώνουν σκληρά αντικείμενα. Επίσης στα πλάγια φέρουν ειδικά τυμπανικά όργανα, με τα οποία μπορούν να αντιλαμβάνονται ακόμα και τον μικρότερο θόρυβο. Έχουν τα εμπρόσθια πόδια μικρότερα από τα πίσω και μπορούν να κάνουν μεγάλα άλματα. Τα αρσενικά διαθέτουν στα πίσω πόδια κάποιες προεξοχές στην εσωτερική επιφάνεια των μηρών. Τρίβοντας αυτές τις πτυχώσεις πάνω στις νευρώσεις των φτερών τους ή τρίβοντας τα φτερά μεταξύ τους, παράγουν έναν ήχο (τριγμό), με τον οποίο προσελκύουν τα θηλυκά.
Η αναπνοή τους γίνεται με τραχείες. Το πεπτικό τους σύστημα αποτελείται από το στόμα, τον πρωκτό και το μεσαίο έντερο. Το νευρικό τους σύστημα βασίζεται στα γάγγλια.
Αναπαραγωγή
Οι θηλυκές ακρίδες κατά το φθινόπωρο γεννούν γύρω στα 150 αυγά. Αποθέτουν τα αυγά ανοίγοντας τρύπες στο έδαφος. Αυτό γίνεται με τους ωοαποθέτες, δύο ζεύγη σκαπτικών οργάνων, τα οποία διαθέτουν μόνο τα θηλυκά στο άκρο της κοιλιάς τους. Ο ωοαποθέτης τους έχει ξιφοειδές σχήμα, εξ ου και η ονομασία Ξιφοφόρα. Τα αυγά προσκολλώνται μεταξύ τους στο έδαφος με μία κολλώδη ουσία που παράγεται από το ζώο. Μετά τη γέννηση των αυγών, οι ακρίδες πεθαίνουν. Τα αβγά εκκολάπτονται την άνοιξη, και οι νεογέννητες ακρίδες, που λεγονται νύμφες, περνανε απο 5 σταδια αναπτυξης μέχρι να ενηλικιωθούν, και αναπτυχθούν τα φτερά τους. Τότε γίνονται τέλεια έντομα, μπορούν να πετάξουν και να σχηματίσουν σμήνη.
Ως τροφή
Σε πολλά μέρη του κόσμου, οι ακρίδες τρώγονται ως πηγή πρωτεϊνών. Έτσι, στο Μεξικό χρησιμοποιούνται ως μεζές ή για γαρνίρισμα και ονομάζονται τσαπουλίνες. Επίσης σερβίρονται σε σουβλάκια σε εστιατόρια στην Κίνα.
Οι ακρίδες που τρώγονται ωμές χρειάζονται προσοχή, γιατί μπορεί να περιέχουν το σκουλήκι ταινία.
Επικινδυνότητα
Την άνοιξη, οπότε και αναζητούν τροφή, τα βλαβερά έντομα κινούνται σε μεγάλα σμήνη και προκαλούν τεράστιες καταστροφές στις γεωργικές καλλιέργειες. Είναι τόσο μεγάλος ο αριθμός τους, που κατά το πέταγμα της ομάδας μπορεί να σκιαστεί και ο ήλιος. Οι ακρίδες πετούν με σχετικά αργό ρυθμό, ωστόσο πέφτουν μαζικά σε καλλιέργειες, κάνοντας έναν χαρακτηριστικό θόρυβο. Μέσα σε μικρό χρονικό διάστημα μπορούν να καταστρέψουν ολόκληρη την καλλιέργεια. Στην Αγία Γραφή οι ακρίδες αναφέρονται ως η όγδοη πληγή του Φαραώ. Από επιδρομές ακρίδων, που οδήγησαν στη στέρηση κάθε φυτικής παραγωγής, έχουν χάσει τη ζωή τους από την πείνα, μεγάλοι πληθυσμοί, ιδίως στη Βόρεια Αφρική, από τα προ Χριστού χρόνια ως τα τέλη του 19ου αιώνα. Οι χώρες που υποφέρουν από τα ζώα αυτά έχουν ιδρύσει ειδικά κέντρα για να εντοπίζουν την κατεύθυνση των εντόμων και την προέλευσή τους. Οι μεταναστεύσεις των ακρίδων γίνονται σε ακαθόριστο χρόνο κι έτσι η έλευσή τους δεν μπορεί να προβλεφθεί. Η καταπολέμησή τους γίνεται με ψεκασμό και όργωμα, για να καταστραφούν τα αυγά και οι προνύμφες. Επίσης, για να αποσοβηθεί η μετανάστευση, γίνεται χρήση δηλητηριασμένων δολωμάτων.
Παρατηρήσεις στην εξέλιξη και ταξινομία
Τα καιλίφερα θεωρούνται πιο αρχέγονα από τα ξιφιφόρα. Πιθανώς εξελίχτηκαν από κοινούς προγόνους με τα φασματώδη στην Πέρμια περίοδο. Οι διαίρεση μεταξύ ξιφοφόρων και καιλίφερα θεωρείται πως έγινε στο τέλος της λιθανθρακοφόρου περιόδου. Σύμφωνα με την παραδοσιακή άποψη από τις κοινούς προγόνους εξελίχτηκαν στη μία τα ορθόπτερα με ξιφοφόρα και καιλίφερα, στην άλλη τις δυο τάξεις μαντοφασματώδη και φασματώδη (Πιν. 1). Μερικοί εντομολόγοι όμως υποστηρίζουν πως τα ξιφοφόρα αποσπάστηκαν από όλες τις άλλες ταξινομικές ομάδες των ορθοπτεροειδή, και μόνο αργότερα τα φασματώδη με τα μάντοφασματώδη διαιρούνται από τα καιλίφερα (Πιν. 2).
Παραδοσιακά τα ξιφοφόρα διαιρούνται σε οκτώ υπεροικογένειες. Μια απεικόνιση των πιθανών συγγενικών σχέσεων δίνει Πιν. 3.
Είδη
Στον ελληνικό χώρο, το γνωστότερο είδος ακρίδας είναι η ακρίς η αιγυπτιακή. Ωστόσο, επικινδυνότερα θεωρούνται τα είδη που είναι μεταναστευτικά. Τέτοια είναι:
Πολιτιστικές αναφορές
Στην αρχαία ελληνική μυθολογία, η θεά Ηώς ερωτεύτηκε τον Τιθωνό, πρίγκηπα της Τροίας, γιο του Λαομέδοντα, με τον οποίο απέκτησε τον Μέμνονα και τον Ημαθίωνα. Όταν η Ηώς ζήτησε από τον Δία να κάνει αθάνατο τον εραστή της, λησμόνησε να ζητήσει από τον θεό να δώσει αιώνια νιότη σε αυτόν. Έτσι, ο Τιθωνός γινόταν όλο και μεγαλύτερος, ως ότου η Ηώς τον μεταμόρφωσε σε ακρίδα ή, κατά άλλες πηγές, σε τζίτζικα.
Επίσης, γνωστός είναι και ο μύθος του Αισώπου, που αναφέρεται στο μυρμήγκι και στην ακρίδα. Στον μύθο αυτό το μυρμήγκι εργαζόταν σκληρά και αποθήκευε την τροφή του για τον χειμώνα, ενώ η ακρίδα το περιγελούσε και έπαιζε. Ωστόσο, μόλις ήρθε ο χειμώνας η ακρίδα παρακαλεί το μυρμήγκι να της δώσει στέγη και εκείνο αρνείται. Στο τέλος, το ορθόπτερο έντομο πεθαίνει από την πείνα.
Εξωτερικοί σύνδεσμοι
Κατηγορία:Βλαβερά έντομα Κατηγορία:Ορθόπτερα
Αμπελόφυτο Κιλκίς
Το Αμπελόφυτο είναι ιστορικός οικισμός του Κιλκίς στην Κεντρική Μακεδονία, ο οποίος ανήκει στα "Μαρτυρικά χωριά" και από το 1951 έχει καταργηθεί.
Ολοκαύτωμα Κρουσσίων
Στην περιοχή των Κρουσσίων έδρασε από τις πρώτες μέρες της κατοχής η ένοπλη ανταρτική ομάδα "Αθανάσιος Διάκος" με αρχηγό τον Χριστόδουλο Μόσχο (καπετάν Πέτρο) που είχε συγκροτηθεί από την αντιστασιακή οργάνωση "Ελευθερία" της Θεσσαλονίκης (βλ. Η γέννηση της Εθνικής Αντίστασης). Λόγω της δράσης που ανέπτυξε εναντίον των κατοχικών στρατευμάτων οι Γερμανοί οργάνωσαν επιχείρηση αντιποίνων. Στις 25 Οκτωβρίου 1941 ισχυρές μηχανοκίνητες δυνάμεις των Ες Ες και ταγμάτων θανάτου κύκλωσαν από μακριά σε δυο ζώνες την περιοχή και τα χωριά. Εισέβαλαν ταυτόχρονα στα χωριά Αμπελόφυτο (Μουρσαλή), Κυδωνιά (Κοτσαλάρ) και Κλειστό (Μουσγαλή), που μετά από υπόδειξη συνεργατών τους θεωρήθηκαν ως κέντρα των ανταρτών. Αφού συγκέντρωσαν τον ανδρικό πληθυσμό, από 15 χρονών και πάνω, τους εκτέλεσαν και εν συνεχεία ισοπέδωσαν και τα τρία χωριά. Οι εκτελέσεις του άμαχου πληθυσμού έγιναν στις πλατείες του Αμπελόφυτου και Κυδωνιάς. Στην Κυδωνιά εκτελέστηκαν και 10 κάτοικοι από το γειτονικό Ίσωμα που βρέθηκαν στο χωριό. Στο Κλειστό αφού τους έβαλαν μέσα στην εκκλησία την γκρέμισαν με δυναμίτες. Όσοι προσπάθησαν να ξεφύγουν εκτελέστηκαν από τους Γερμανούς. Συνολικά εκτελέστηκαν 96 πατριώτες.
Διοικητικά
Ως οικισμός αναφέρεται το 1919 στο ΦΕΚ 48Α-05/03/1919 με το όνομα Μουρασλή να προσαρτάται στην κοινότητα Μουσγαλή που τότε ανήκε στο νομό Θεσσαλονίκης. Το 1927 μετονομάστηκε σε Αμπελόφυτο, το 1934 αποσπάστηκε στο νεοϊδρυθέντα νομό Κιλκίς και το 1951 καταργήθηκε.
Παραπομπές
Κατηγορία:Δήμος Κιλκίς Κατηγορία:Εγκαταλελειμμένα χωριά του νομού Κιλκίς Κατηγορία:Μαρτυρικά χωριά και πόλεις της Ελλάδας
Αιμίλιος Παπαθανασίου
Ο Αιμίλιος Παπαθανασίου (8 Μαΐου 1973) είναι Έλληνας ιστιοπλόος και αθλητής του Ολυμπιακού από την ηλικία των 10 ετών.
Πρώτα χρόνια και πρώτη αγωνιστική δραστηριότητα
Γεννήθηκε στην Αθήνα και ξεκίνησε ιστιοπλοΐα με σκάφος τύπου Optimist. Τρία χρόνια αργότερα μετεπήδησε στην κατηγορία των Laser και το 1992 στην κατηγορία των Finn, στην οποία αγωνίστηκε ως το 2009. Το 2009 άλλαξε κατηγορία σκάφους και πλέον αγωνίζεται στο διθέσιο σκάφος STAR.
Κέρδισε χρυσό μετάλλιο στο Ευρωπαϊκό Πρωτάθλημα Laser νέων το 1990 στην Τουρκία, αργυρό μετάλλιο στο Ευρωπαϊκό πρωτάθλημα νέων κατηγορίας Finn το 1993 στην Ιταλία, χάλκινο μετάλλιο στο Ευρωπαϊκό πρωτάθλημα κατηγορίας Finn το 1997 στην Κροατία, χρυσό μετάλλιο στο Ευρωπαϊκό πρωτάθλημα κατηγορίας Finn το 2001 στην Ιταλία, χάλκινο μετάλλιο στο Ευρωπαϊκό πρωτάθλημα  κατηγορίας Finn το 2007 στην Ουγγαρία και αργυρό μετάλλιο στο Ευρωπαϊκό πρωτάθλημα κατηγορίας Star το 2017 στην Ιταλία. Στην κατηγορία Finn επίσης έχει κερδίσει 5 μετάλλια σε Παγκόσμια Πρωταθλήματα : χάλκινο μετάλλιο το 2000 στην Αγγλία, το 2001 στις Η.Π.Α και το 2002 στην Ελλάδα. Ο Παπαθανασίου επιβεβαίωσε την παρουσία του ανάμεσα στους καλύτερους αθλητές της ιστιοπλοΐας διεθνώς με το ασημένιο μετάλλιο που κατέκτησε στο παγκόσμιο πρωτάθλημα Finn, το οποίο ολοκληρώθηκε στη Μόσχα, στις 18 Σεπτεμβρίου του 2005, αλλά και στις 16 Ιουλίου του 2006, όταν και πάλι κατέκτησε το ασημένιο μετάλλιο στο Παγκόσμιο πρωτάθλημα με σκάφη τύπου Φιν, στο Σπλιτ της Κροατίας.
Πορεία στις διοργανώσεις
Έλαβε μέρος για πρώτη φορά στους Ολυμπιακούς Αγώνες της Ατλάντα το 1996 και εν συνεχεία του Σίδνεϊ το 2000, χωρίς να κατακτήσει κάποια διάκριση, ενώ το 2004 έγινε Ολυμπιονίκης, κατακτώντας την 5η θέση στους Ολυμπιακούς αγώνες της Αθήνας. Στο Γιουρολίμπ του 2005 κατέκτησε την πρωτιά στο Ιέρ της Γαλλίας. Στο Γιουρολίμπ της Λάγκο ντι Γκάρντα της Ιταλίας, το Μάιο του 2005, ήρθε 2ος. Ηττήθηκε από τον Ισπανό Ραφαέλ Τρουγίλιο στην κατηγορία σκαφών τύπου Φιν, που πήρε το χρυσό μετάλλιο με 23 βαθμούς ποινής.
Στις 29 Μαΐου του 2005 κατέκτησε το πέμπτο μετάλλιό του σε ισάριθμες μεγάλες ευρωπαϊκές διοργανώσεις. Μετά από οκτώ ιστιοδρομίες στο Eurolymp του Μέντεμπλικ και σε σύνολο 55 σκαφών, κατέκτησε τη 2η θέση με 35 βαθμούς στα Φιν. Ο Παπαθανασίου προσπάθησε πολύ για μετάλλιο στο ευρωπαϊκό πρωτάθλημα των Φιν (Αύγουστος 2005), αλλά κατέλαβε την 4η θέση.
Εξάλλου, ο Αιμίλιος αναδείχτηκε πρωταθλητής Ελλάδας στην κατηγορία σκαφών τύπου Finn το 2008, για 13η συνεχόμενη φορά, χωρίς να χάσει ούτε μια ιστιοδρομία.
Το Μάρτιο του 2006 κατέκτησε το χρυσό μετάλλιο στα Φιν του Γιουρολίμπ της Ιταλίας. Μετά από τις 10 ιστιοδρομίες και το σύστημα διπλής βαθμολόγησης στην 11η ιστιοδρομία ,την επονομαζόμενη medal race, που εφαρμόστηκε για πρώτη φορά, ο Έλληνας ιστιοπλόος συγκέντρωσε τους λιγότερους βαθμούς ποινής, κατακτώντας την πρώτη θέση της τελικής κατάταξης. Ο Παπαθανασίου κατέκτησε την πρώτη θέση στα "Φιν" του Γιουρολίμπ, το οποίο διεξήχθη στο Μέντεμπλικ της Ολλανδίας, το Μάιο του 2006. Τον Αύγουστο του 2006 κατέκτησε το αργυρό μετάλλιο στην δοκιμαστική διοργάνωση ιστιοπλοΐας, που διεξήχθη στο Πεκίνο ενόψει των Ολυμπιακών Αγώνων του 2008.
Επιτυχίες μετά την αλλαγή κατηγορίας
Στο Athens Eurolymp Week του 2009 κατέκτησε το 1ο του χρυσό μετάλλιο στην κατηγορία STAR,τερματίζοντας 1ος σε 9 από τις 10 συνολικά ιστιοδρομίες που διεξήχθησαν. Ακολούθησε η 2η θέση (και το ασημένιο μετάλλιο) που κατέκτησε τον Απρίλιο του 2009 στον διεθνή αγώνα ιστιοπλοΐας που διεξήχθη στη Μαγιόρκα, μαζί με τον Απόστολο Καρνούτσο. Στους Ολυμπιακούς Αγώνες του 2012 στο Λονδίνο ήταν 14ος στα Σταρ.
Το 2017 αναδείχθηκε πρωταθλητής Ελλάδας για 21η συνεχή χρονιά, κάτι που αποτελεί ρεκόρ τόσο σε ελληνικό όσο και σε παγκόσμιο επίπεδο για το άθλημα.
Βραβείο ευ αγωνίζεσθαι
Στις 29 Νοεμβρίου 2003 του απονεμήθηκε το βραβείο «Ευ αγωνίζεσθαι» στην έδρα της ΔOE στη Λωζάννη, επειδή στο Γιουρολύμπ του 2002, πριν από την 2η ιστιοδρομία, «έσπασε» το τιμόνι του Τούρκου Αντακάν και ο Παπαθανασίου του έδωσε το αναπληρωματικό του τιμόνι, αν και ήταν 1ος, με 2ο τον Τούρκο.
Παραπομπές
Παπαθανασιου
Cathedral
Οι Cathedral ήταν βρετανικό Doom metal συγκρότημα, το οποίο δημιουργήθηκε στο Κόβεντρι της Αγγλίας το 1989. Μετά την κυκλοφορία δέκα στούντιο δίσκων, οι Cathedral διαλύθηκαν το 2013, παίζοντας ζωντανά για τελευταία φορά στο "Soundwave festival" της Αυστραλίας το 2012.
Ιστορία
Οι Cathedral σχηματίστηκαν από τον πρώην τραγουδιστή των Napalm Death, Λι Ντόριαν, τους κιθαρίστες Γκάρι Τζένινγκς και Άνταμ Λίχαν, τον μπασίστα Μαρκ Γκρίφιθς και το ντράμερ Άντι Μπέικερ, ο οποίος αντικαταστάθηκε λίγο αργότερα από τον Μπεν Μόχρι. Οι πρώτες τους πρόβες έλαβαν χώρα στα "Rich Bitch Studios" του Σέλι Όουκ, τον Μάρτιο του 1990, με τα μέλη του συγκροτήματος να προέρχονται από ακραία μουσικά είδη όπως το thrash metal, το grindcore και το death metal.
Το πρώτο τους ντέμο εκδόθηκε τον Οκτώβριο του 1990 με τίτλο "In Memorium", περιλαμβάνοντας τη διασκευή στο "All Your Sins" των Pentagram. Ακολούθησε ένα δεύτερο ντέμο μέσα στο 1991 και το συγκρότημα περιόδευσε στη Μεγάλη Βρετανία με τους Stormtroopers of Death και στη συνέχεια τους Saint Vitus, συνεχίζοντας με τους Sadus και τους Morbid Angel τον Μάρτιο του 1991 και τους Paradise Lost στην Ολλανδία τον επόμενο μήνα.
Στις αρχές του 1993, είχε κυκλοφορήσει το δεύτερο τους άλμπουμ με τίτλο "The Ethereal Mirror" και το συγκρότημα περιόδευσε εκτενώς μέσα στο 1994 για την προώθηση του. Η δημοτικότητα τους ανέβηκε, ιδιαίτερα στην Ευρώπη, όπου περιόδευσαν μαζί με τη μεγαλύτερη τους επιρροή, τους Black Sabbath, σε μία περιοδεία της οποίας το βρετανικό σκέλος αναβλήθηκε λόγω αποχώρησης των προσωρινών μελών, του κιθαρίστα Βίκτορ Γκρίφιν και του ντράμερ Τζο Χασελβάντερ. Τα τύμπανα ανέλαβε ο Μπάρι Στερν των Trouble ολοκληρώνοντας την περιοδεία.
Αναστάσιος Κίσσας
Ο Τάσος (Αναστάσιος) Κίσσας (γεννήθηκε στις 18 Ιανουαρίου 1988, Λευκωσία ) είναι Κύπριος διεθνής ποδοσφαιριστής που αγωνίζεται στη θέση του τερματοφύλακα και ανήκει στη Νέα Σαλαμίνα Αμμοχώστου. Κατά το παρελθόν αγωνίστηκε επί σειρά ετών με τα χρώματα του ΑΠΟΕΛ και του Απόλλωνα Λεμεσού.
ΑΠΟΕΛ
Ο Κίσσας ξεκίνησε την καριέρα του από τις ακαδημίες του ΑΠΟΕΛ και σε νεαρή ηλικία προωθήθηκε στην επαγγελματική ομάδα έπειτα από εισήγηση του Ιβάν Γιοβάνοβιτς. Έκανε την πρώτη του εμφάνιση στο πρωτάθλημα κατά τη διάρκεια της σεζόν 2007/08, ενώ έλαβε περισσότερο χρόνο συμμετοχής την αγωνιστική περίοδο 2009/10, αντικαθιστώντας σε αρκετές αναμετρήσεις τον τραυματία Διονύση Χιώτη. Στο διάστημα της παρουσίας του στον ΑΠΟΕΛ, έλαβε μέρος σε συνολικά 25 επίσημους αγώνες (18 για το πρωτάθλημα και 7 για τις υπόλοιπες εγχώριες διοργανώσεις ) αποτελώντας κατά κανόνα εναλλακτική επιλογή πίσω από γκολκίπερ όπως οι Χιώτης, Πάρντο και Βάτερμαν.
Cathedral
Ιστορία
Ακολούθησε το "Caravan Beyond Redemption" το 1998 και στην αλλαγή της χιλιετίας κυκλοφόρησε η συλλογή "In Memoriam", η οποία αποτελούνταν από το ομώνυμο ντέμο του 1990 και ζωντανές ηχογραφήσεις από την επόμενη χρονιά. Οι Cathedral κυκλοφόρησαν τα "Endtyme" (2001) και "The VIIth Coming" (2002) και περιόδευσαν ως πρώτο όνομα με τους Electric Wizard. Στις αρχές του 2003, πραγματοποίησαν άλλη μία ευρωπαϊκή περιοδεία με τους Samael και τους Ούγγρους Without Face. Τον Σεπτέμβριο της ίδιας χρονιάς πραγματοποίησαν μαζί με τους Strapping Young Lad και τους Samael, τη βορειοαμερικανική περιοδεία "Redemption Tour".
250px|thumb|Οι Cathedral στο φεστιβάλ "Legends of Chaos" του 2009 Στα μέσα του 2003 υπέγραψαν στη "Nuclear Blast" και ξεκίνησαν να δουλεύουν πάνω στον όγδοο δίσκο τους, με αρχικό τίτλο "Seeds Of Decay". Η "Earache" κυκλοφόρησε τη συλλογή "The Serpent's Gold" με ακυκλοφόρητες ηχογραφήσεις και τη διασκευή στο "Rabies" των Witchfinder General, ακολουθούμενο από μία μικρή βρετανική περιοδεία και μία εμφάνιση στο "Wacken Open Air" της Γερμανίας, ενώ τον Οκτώβριο του 2004 άνοιγαν τις εμφανίσεις των HIM στη Μεγάλη Βρετανία. Στις αρχές του 2005, πέθανε ο πρώην ντράμερ του συγκροτήματος, Μπάρι Στερν, από επιπλοκές μετά την επέμβαση στον γοφό του.
Αναστάσιος Κίσσας
Απόλλων Λεμεσού
Αποχωρώντας από τον ΑΠΟΕΛ αποκτήθηκε από τον Απόλλωνα Λεμεσού προκειμένου να πλαισιώσει τον Πορτογάλο βασικό τερματοφύλακα Μπρούνο Βάλε. Ο Κίσσας πραγματοποίησε το ντεμπούτο του σε εκτός έδρας νικηφόρα επικράτηση επί του Άρη Λεμεσού για το πρωτάθλημα της περιόδου 2016/17.
Cathedral
Ιστορία
Οι Cathedral μπήκαν στα "New Rising Studios" τον Μάιο του 2005 με παραγωγό τον Γουόρεν Ράικερ, ηχογραφώντας το "The Garden of Unearthly Delights", για την προώθηση του οποίου περιόδευσαν στην Ευρώπη μαζί με τους Candlemass και τους Grand Magus, ενώ στη συνέχεια ένωσαν τις δυνάμεις τους με τους Cradle of Filth. Στις 9 Ιουνίου 2006 εμφανίστηκαν στο "Download festival" μαζί με τους Tool, τους Deftones, τους Soulfly, κ.α., ενώ έπαιξαν και στο "Monterrey Metal Fest" μαζί με ονόματα όπως οι Blind Guardian, Obituary, U.D.O., κ.α..
Το 2009, το "The Ethereal Mirror" επανεκδόθηκε σε μορφή τριπλού CD, το οποίο εκτός του αρχικού δίσκου περιελάμβανε το ΕΡ "Statik Majik" και το 40λεπτο ντοκιμαντέρ με τίτλο "Ethereal Reflections". Το συγκρότημα εμφανίστηκε στο "Hammerfest" με ονόματα όπως οι Paradise Lost, Saxon, Sepultura και Opeth, στην Ουαλία τον Απρίλιο του 2009 και στο "Wacken Open Air" μερικούς μήνες αργότερα μαζί με τους Thin Lizzy, Saxon, UFO, Motörhead και Heaven and Hell.
Αναστάσιος Κίσσας
Απόλλων Λεμεσού
Παρέμεινε στη λεμεσιανή ομάδα για μια τριετία καταγράφοντας 14 συμμετοχές, εκ των οποίων οι επτά στο πλαίσιο του πρωταθλήματος. Επιπλέον, ως παίκτης του Απόλλωνα αγωνίστηκε δύο φορές στη φάση των Ομίλων του Γιουρόπα Λιγκ: έκανε την παρθενική του εμφάνιση κατά τη σεζόν 2017/18 στην ήττα με 0-3 από την Έβερτον, ενώ την επόμενη χρονιά αγωνίστηκε στην ήττα με 2-3 από την Άιντραχτ Φραγκφούρτης.
Αποχώρησε από τον σύλλογο τον Μάιο του 2019 καθώς δεν ανανεώθηκε το συμβόλαιό του. Κατά τη διάρκεια της παρουσίας του στον Απόλλωνα κατέκτησε ένα κύπελλο και ένα σούπερ καπ.
Cathedral
Ιστορία
To 2010 κυκλοφόρησαν το διπλό "The Guessing Game", το άλμπουμ με τα περισσότερα progressive στοιχεία σε ολόκληρη τη δισκογραφία τους. Στις αρχές της επόμενης χρονιάς, ανακοινώθηκε ότι μετά την κυκλοφορία του δίσκου "The Last Spire" οι Cathedral θα διαλυόταν, με τον Ντόριαν να δηλώνει αργότερα ότι "απλά ήρθε ο καιρός να σταματήσουν να υπάρχουν και ότι ήταν θαύμα που άντεξαν τόσα χρόνια". Ο δίσκος κυκλοφόρησε τον Απρίλιο του 2013 μπαίνοντας στα σουηδικά και τα φινλανδικά τσαρτ, ενώ το συγκρότημα έδωσε την τελευταία του συναυλία στο φεστιβάλ "Soundwave" του 2012.
Αναστάσιος Κίσσας
Νέα Σαλαμίνα
Τον Ιούνιο του 2019 ο Κίσσας εντάχθηκε στο δυναμικό της Νέας Σαλαμίνας. Την πρώτη του χρονιά αποτέλεσε τη βασική επιλογή της ομάδας για τη θέση του τερματοφύλακα καταγράφοντας 17 παρουσίες στο πρωτάθλημα μέχρι την οριστική διακοπή εξαιτίας της πανδημίας του κορονοϊού (COVID-19). Αντίστοιχα την επόμενη σεζόν αγωνίστηκε σε 7 αναμετρήσεις, με την ολοκλήρωση των αγωνιστικών υποχρεώσεων να οδηγεί στον υποβιβασμό της ομάδας. Τον Ιούνιο του 2021 ανακοινώθηκε η ανανέωση της συνεργασίας των δύο πλευρών για άλλα δύο έτη. Το 2022 πανηγύρισε με τη Νέα Σαλαμίνα την άνοδο στην Α΄ Κατηγορία και παράλληλα αναδείχτηκε μέλος της καλύτερης ενδεκάδας του πρωταθλήματος.
Cathedral
Δισκογραφία
{|width="100%" align="center"|
Αναστάσιος Κίσσας
Εθνική ομάδα
Ο Κίσσας διετέλεσε διεθνής με την Εθνική Ελπίδων της Κύπρου, ενώ τον Νοέμβριο του 2010 πραγματοποίησε το ντεμπούτο του με την Εθνική Ανδρών, περνώντας ως αλλαγή στη θέση του Γιωργαλλίδη σε φιλική αναμέτρηση με την Ιορδανία στο Αμμάν που έληξε ισόπαλη 0-0. Τον Οκτώβριο του 2011 κατέγραψε την πρώτη του συμμετοχή σε επίσημο ματς, κόντρα στη Νορβηγία για τα προκριματικά του Ευρωπαϊκού Πρωταθλήματος του 2012 στο Όσλο. Αγωνίστηκε για τελευταία φορά με την Κύπρο το 2015 στην εκτός έδρας ήττα από το Βέλγιο για την προκριματική φάση του EURO 2016. Έκτοτε επανέρχεται κατά καιρούς στις κλήσεις του αντιπροσωπευτικού συγκροτήματος, χωρίς ωστόσο να έχει λάβει χρόνο συμμετοχής. Συνολικά μετράει 12 συμμετοχές εκ των οποίων η μια δεν αναγνωρίζεται από τη FIFA.
Cathedral
Δισκογραφία
Στούντιο ηχογραφήσεις
Αναστάσιος Κίσσας
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Νέας Σαλαμίνας Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Κύπρου Κ21 Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Β΄ Κατηγορίας Κύπρου Κατηγορία:Ποδοσφαιριστές Απόλλων Λεμεσού
Cathedral
Ζωντανές ηχογραφήσεις
Συλλογές
Πηγές
Κατηγορία:Αγγλικά heavy metal συγκροτήματα Κατηγορία:Αγγλικά doom metal συγκροτήματα
Καρδιοκεντρική υπόθεση
Η καρδιοκεντρική υπόθεση ήταν η ιστορική πεποίθηση ότι η καρδιά ελέγχει την αίσθηση, τη σκέψη και την κίνηση του σώματος. Ο καρδιοκεντρισμός προήλθε για πρώτη φορά από την αρχαία αιγυπτιακή πεποίθηση ότι η καρδιά ήταν το κέντρο της σκέψης και της ψυχής. Αυτή η ιδέα έγινε αργότερα αποδεκτή από αρχαίους Έλληνες φιλοσόφους όπως ο Αριστοτέλης, ο Διοκλής ο Καρύστιος και ο Πραξαγόρας ο Κώος. Με την ανάπτυξη της σύγχρονης επιστήμης και της ανατομίας, η καρδιοκεντρική υπόθεση αποδείχθηκε τελικά λανθασμένη, αν και η έμφασή του στην Αρχαιότητα μπορεί να συνέβαλε στην ανακάλυψη του καρδιαγγειακού συστήματος και να επηρέασε τον Μεσαίωνα και την Ισλαμική Ανάσταση.
Ιστορία
μικρογραφία| Ζύγισμα της καρδιάς Στην αρχαία Αίγυπτο, οι άνθρωποι πίστευαν ότι η καρδιά είναι το κέντρο της ψυχής και η προέλευση των καναλιών σε όλα τα άλλα μέρη του σώματος, συμπεριλαμβανομένων των αρτηριών, των φλεβών, των νεύρων και των τενόντων. Η καρδιά απεικονίστηκε επίσης πως καθόριζε τη μοίρα των αρχαίων Αιγυπτίων μετά το θάνατό τους. Πιστεύεται ότι ο Άνουβις, ο θεός της μουμιοποίησης, θα ζύγιζε την καρδιά του νεκρού με ένα φτερό. Εάν η καρδιά ήταν πολύ βαριά, θα θεωρούνταν ένοχη και θα καταναλωνόταν από την Αμμούτ, ένα μυθολογικό πλάσμα. Αν ήταν ελαφρύτερη από το φτερό, το πνεύμα του νεκρού θα επιτρεπόταν να πάει στον παράδεισο. Ως εκ τούτου, η καρδιά διατηρούταν στη μούμια ενώ άλλα όργανα αφαιρέθηκαν γενικά.
Ωστόσο, ο Αριστοτέλης προώθησε την καρδιοκεντρική υπόθεση με βάση την εμπειρία του με την ανατομία των ζώων. Βρήκε ότι ορισμένα πρωτόγονα ζώα μπορούσαν να κινούνται και να αισθάνονται χωρίς τον εγκέφαλο και έτσι συμπέρανε ότι ο εγκέφαλος δεν ήταν υπεύθυνος για την κίνηση ή το συναίσθημα. Εκτός από αυτό, τόνισε ότι ο εγκέφαλος βρισκόταν στην κορυφή του σώματος, μακριά από το κέντρο του σώματος και ένιωθε κρύο. Πραγματοποίησε επίσης ανατομικές εξετάσεις μετά τον στραγγαλισμό του δείγματος, που θα προκαλούσε αγγειοσυστολή των αρτηριδίων στους πνεύμονες. Αυτό πιθανότατα είχε ως αποτέλεσμα να αναγκάσει το αίμα να ξεχειλώσει τις φλέβες και να τις κάνει πιο ορατές στην ακόλουθη ανατομή. Ο Αριστοτέλης παρατήρησε ότι η καρδιά ήταν η αρχή των φλεβών στο σώμα και συμπέρανε ότι η καρδιά ήταν το κέντρο του ψυχοφυσιολογικού συστήματος. Δήλωσε επίσης ότι η ύπαρξη πνεύματος στην καρδιά έπρεπε να λειτουργεί ως αγγελιοφόρος, ταξιδεύοντας μέσω των αιμοφόρων αγγείων για να παράγει αίσθηση. Η κίνηση των μερών του σώματος πιστεύοταν ότι ελέγχεται και από την καρδιά. Από την οπτική του Αριστοτέλη, η καρδιά αποτελείται από τένοντες που επέτρεπαν στο σώμα να κινηθεί.
Τον τέταρτο αιώνα π.Χ., ο Διοκλής ο Καρύστιος επανέλαβε ότι η καρδιά ήταν το φυσιολογικό κέντρο της αίσθησης και της σκέψης. Αναγνώρισε επίσης ότι η καρδιά είχε δύο καρδιακά αυτιά. Αν και ο Διοκλής πρότεινε επίσης ότι ο αριστερός εγκέφαλος ήταν υπεύθυνος για την ευφυΐα και ο δεξιός για την αίσθηση, πίστευε ότι η καρδιά κυριαρχούσε έναντι του εγκεφάλου στην ακοή και κατανόηση. Ο Πραξαγόρας ο Κώος ήταν ένθερμος της καρδιοκεντρικής θεωρίας του Αριστοτέλη και ήταν ο πρώτος που διέκρινε αρτηρίες και φλέβες. Υπέθεσε ότι οι αρτηρίες μεταφέρουν πνεύμα καθώς μεταφέρουν το αίμα. Απέδειξε επίσης ότι ένας σφυγμός μπορεί να ανιχνευθεί από τις αρτηρίες και εξήγησε ότι τα άκρα των αρτηριών στενεύουν σε νεύρα.
Ο Ισλαμικός φιλόσοφος και ιατρός Αβικέννας ακολούθησε τον Γαληνό, πιστεύοντας ότι το πνεύμα κάποιου ήταν περιορισμένο σε τρεις θαλάμους του εγκεφάλου και αποδέχτηκε ότι τα νεύρα προέρχονται από τον εγκέφαλο και το νωτιαίο μυελό, τα οποία ελέγχουν την κίνηση και την αίσθηση του σώματος. Ωστόσο, διατήρησε την προηγούμενη καρδιοκεντρική υπόθεση. Δήλωσε ότι η ενεργοποίηση για εκούσια κίνηση ξεκινά από την καρδιά και στη συνέχεια μεταφέρεται στον εγκέφαλο. Ομοίως, τα μηνύματα παραδίδονται από ένα περιφερειακό περιβάλλον στον εγκέφαλο και στη συνέχεια μέσω του πνευμονογαστρικού νεύρου στην καρδιά.
Κεφαλοκεντρική οπτική
Ο Ιπποκράτης ήταν ο πρώτος που πρότεινε ότι ο εγκέφαλος ήταν το κέντρο της ψυχής και της ευφυΐας. Από την πραγματεία του Περί ιερής νούσου, επεσήμανε ότι ο εγκέφαλος ελέγχει το υπόλοιπο σώμα και είναι υπεύθυνος για την αίσθηση και την κατανόηση. Εκτός από αυτό, πίστευε ότι όλα τα συναισθήματα προέρχονται από τον εγκέφαλο.
Ο Πλάτων ήταν επίσης υποστηρικτής του κεφαλοκεντρισμού. Από τη σκοπιά του, η ψυχή ήταν η ουσία της ανθρωπότητας και επινόησε την τριμερή θεωρία της ψυχής που δηλώνει ότι υπάρχουν τρία είδη ψυχής στο σώμα. Αυτό που θεωρείται «αθάνατο» και «θείο» βρισκόταν στον εγκέφαλο και έλεγχε την εκούσια κίνηση. Τα άλλα δύο βρίσκονταν στο στήθος και κοντά στο συκώτι, τα οποία ήταν υπεύθυνα για το συναίσθημα και την επιθυμία.
Ο Γαληνός της Περγάμου ήταν βιολόγος και ιατρός. Η προσέγγισή του στη διερεύνηση του εγκεφάλου οφειλόταν στην αυστηρή ανατομική του μεθοδολογία. Επισήμανε ότι μόνο η σωστή ανατομή θα στηρίξει την αδιαμφισβήτητη δήλωση. Κατέληξε στο συμπέρασμα ότι ο εγκέφαλος είναι υπεύθυνος για την αίσθηση και τη σκέψη και ότι τα νεύρα προέρχονται από το νωτιαίο μυελό και τον εγκέφαλο.
Περαιτέρω ανάγνωση
Κατηγορία:Ιστορία της ιατρικής Κατηγορία:Ιστορία της ανατομίας Κατηγορία:Ανατομία της καρδιάς Κατηγορία:Καρδιά Κατηγορία:Φυσική φιλοσοφία
Μητροπολίτης Περιστερίου Γρηγόριος
Ο Μητροπολίτης Περιστερίου Γρηγόριος (κατά κόσμον Γρηγόριος Παπαθωμάς, Νάματα Κοζάνης, 9 Σεπτεμβρίου 1960), είναι Έλληνας πανεπιστημιακός, θεολόγος, νομικός και επίσκοπος της Εκκλησίας της Ελλάδος, που διατελεί μητροπολίτης της Ιεράς Μητροπόλεως Περιστερίου.
Βιογραφία
Ο Μητροπολίτης Γρηγόριος Παπαθωμάς, γεννήθηκε στις 9 Σεπτεμβρίου του 1960 στα Νάματα Κοζάνης. Αφού ολοκλήρωσε τις εγκύκλιες σπουδές στα Νάματα και στην Πτολεμαΐδα το 1978.
Σπουδές
Το 1978, έφυγε για τη Θεσσαλονίκη, όπου σπούδασε Θεολογία και Κοινωνική Θεολογία στην Θεολογική Σχολή του ΑΠΘ (1978-1982 και 1984-1988), λαμβάνοντας πτυχίο αριστούχος. Παράλληλα σπούδασε Νομική στη Νομική Σχολή του ΑΠΘ (1981-1985).
Έχει λάβει μεταπτυχιακό δίπλωμα (master) στο Κανονικό Δίκαιο από την Θεολογική Σχολή του ΑΠΘ (1985), μεταπτυχιακό δίπλωμα στο Κανονικό Δίκαιο από το Καθολικό Ινστιτούτο Παρισίων (1990), μεταπτυχιακό δίπλωμα στη Νομική και το Κανονικό Δίκαιο από το Πανεπιστήμιο του Παρισιού (1990), μεταπτυχιακό δίπλωμα στην Ιστορία των Θρησκευμάτων και την Θρησκευτική Ανθρωπολογία από το Πανεπιστήμιο της Σορβόννης (1990), και μεταπτυχιακό δίπλωμα στο Συγκριτικό Κανονικό και Ευρωπαϊκό Εκκλησιαστικό Δίκαιο από το Πανεπιστήμιο του Παρισιού (1992).
Έχει λάβει διδακτορικά διπλώματα (PhD), στο Δίκαιο από το Πανεπιστήμιο του Παρισιού (1994), και στο Κανονικό Δίκαιο από το Καθολικό Ινστιτούτο Παρισίων με διάκριση το 1994. Έχει λάβει διάκριση από την Γαλλική Ακαδημία.
Από το 1994 έως το 1997, έκανε μεταδιδακτορική διατριβή (Postdoc) στην Νομική Σχολή του Πανεπιστημίου των Παρισίων, επάνω στο Δημόσιο Εκκλησιαστικό Δίκαιο. Επίσης, έκανε μετεκπαίδευση στο Οικουμενικό Θεολογικό Ινστιτούτο "Tantur" στην Ιερουσαλήμ με θέμα «Θέματα Διαθρησκειακῶν Σχέσεων, Βιβλικὴ Ἀρχαιολογία καὶ Ἱστορικο-κανονικὰ ζητήματα τῶν Ἐκκλησιῶν τῆς Μέσης Ἀνατολῆς».
Το 1997, ανακηρύχθηκε Υφηγητής της Νομικής Σχολής Jean Monnet του Πανεπιστημίου του Παρισιού.
Σήμερα, είναι Καθηγητής Κανονικού Δικαίου της Θεολογικής Σχολής του Εθνικού και Καποδιστριακού Πανεπιστημίου Αθηνών (2009), του Ορθόδοξου Θεολογικού Ινστιτούτου του Αγίου Σεργίου στο Παρίσι και Καθηγητής στο Ευρωπαϊκό Διαπανεπιστημιακό Πρόγραμμα Διδακτορικών Σπουδών "ΣΩΚΡΑΤΗΣ-GRATIANUS" του Πανεπιστημίου του Παρισιού.
Ομιλεί Αγγλικά, Γαλλικά, Εβραϊκά, Εσθονικά, Ρωσικά και Ιταλικά.
Ιερωσύνη
Εκάρη μοναχός στην Ιερά Μονή Αγίου Γεωργίου Λόφου Κιλκίς και χειροτονήθηκε Διάκονος και Πρεσβύτερος στον Ιερό Μητροπολιτικό Ναό Μεταμορφώσεως του Σωτήρος Κιλκίς τον Φεβρουάριο του 1998.
Ως κληρικός υπηρέτησε στην Ιερά Μητρόπολη Πολυανής και Κιλκισίου (1998-1999 & 2009-2010), στην Ιερά Μητρόπολη Γαλλίας (Παρίσι) από το 1999 έως το 2005, και στην Αυτόνομη Εκκλησία της Εσθονίας (Τάλιν) από το 2005 έως το 2009.
Διατέλεσε Πρωτοσύγκελλος στις Μητροπόλεις Πολυανής, Γαλλίας (2001-2004) καθώς και στην Εκκλησία της Εσθονίας, Ηγούμενος στην Ιερά Μονή Αγίου Γεωργίου Λόφου Κιλκίς, καθώς και Σχολάρχης στο Εκκλησιαστικό Λύκειο του Κιλκίς και στο Ορθόδοξο Θεολογικό Ινστιτούτο «Άγιος Πλάτων» στο Τάλιν της Εσθονίας.
Από το 2010 έως την εκλογή του το 2021, υπηρέτησε ως ιεροκήρυκας στην Ιερά Αρχιεπισκοπή Αθηνών.
1-χλωροπροπάνιο
Το 1-χλωροπροπάνιο είναι οργανική χημική ένωση, που περιέχει άνθρακα, υδρογόνο και χλώριο, με χημικό τύπο C3H7Cl και σύντομο συντακτικό τύπο CH3CH2CH2Cl. Ανήκει στην ομόλογη σειρά των αλκυλαλογονιδίων. Το καθαρό 1-χλωροπροπάνιο, στις «συνηθισμένες συνθήκες», δηλαδή σε θερμοκρασία 25°C και υπό πίεση 1 atm, είναι άχρωμο εύφλεκτο υγρό. Έχει ένα (1) μόνο ισομερές θέσης, το 2-χλωροπροπάνιο. Παράγεται, συνήθως, με χημική αντίδραση 1-προπανόλης με τριχλωριούχο φωσφόρο, παρουσία χλωριούχου ψευδαργύρου, ως καταλύτη.
Ονοματολογία
Η ονομασία «1-χλωροπροπάνιο» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «χλωρο-» δηλώνει την παρουσία ενός (1) ατόμου χλωρίου ανά μόριο της ένωσης. Τέλος, ο αριθμός θέσης «1-» δηλώνει ότι το άτομο του χλωρίου ενώνεται το ακραίο (#1) άτομο άνθρακα της ανθρακικής του αλυσίδας.
Με φωτοχημική χλωρίωση
Με φωτοχημική χλωρίωση προπανίου παράγεται μίγμα των δύο ισομερών χλωροπροπανίων :
Υποκατάσταση υδροξυλίου από χλώριο
1. Με επίδραση υδροχλωρίου (HCl) σε 1-προπανόλη (CH3CH2CH2OH) :
Προσθήκη χλωρομεθανίου σε αιθένιο
Με προσθήκη χλωρομεθανίου σε αιθένιο παράγεται 1-χλωροπροπάνιο :
Υποκατάσταση από αλκοξύλιο
Με αλκοολικά άλατα (RONa) σχηματίζει αλκυλοπροπυλαιθέρα (CH3CH2CH2OR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο-4 (RC≡CCH2CH2CH3). Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό προπυλεστέρα (RCOOCH2CH2CH3) :
Υποκατάσταση από κυάνιο
Με κυανιούχο νάτριο (NaCN) σχηματίζει βουτανονιτρίλιο (CH3CH2CH2CN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :